A Bizottság 1983/2003/EK rendelete
(2003. november 7.)
a jövedelmekre és életkörülményekre vonatkozó közösségi statisztikáról (EU-SILC) szóló 1177/2003/EK európai parlamenti és tanácsi rendeletnek az elsődleges célváltozók felsorolása tekintetében történő végrehajtásáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a jövedelmekre és életkörülményekre vonatkozó közösségi statisztikáról (EU-SILC) szóló, 2003. június 16-i 1177/2003/EK európai parlamenti és tanácsi rendeletre [1] és különösen annak 15. cikke (2) bekezdésének a) pontjára,
mivel:
(1) Az 1177/2003/EK rendelet közös keretet hozott létre a jövedelmekre és életkörülményekre, valamint a szegénység és társadalmi kirekesztéssel kapcsolatos támogatások nagyságára és összetételére vonatkozó összehasonlítható és aktuális keresztmetszeti, valamint longitudinális adatokat felölelő közösségi statisztikák módszeres előállításához nemzeti és európai uniós szinten.
(2) Az 1177/2003/EK rendelet 15. cikke (2) bekezdésének a) pontja értelmében a rendelet végrehajtásához intézkedésekre van szükség a keresztmetszeti komponens minden egyes területébe bevonni kívánt elsődleges célváltozók listájának meghatározásához és a longitudinális komponensben foglalt célváltozók listájának meghatározásához, beleértve a változók kódjainak részletezését, valamint az adattovábbítás technikai formátumának meghatározását.
(3) Az e rendeletben előírt intézkedések összhangban vannak a statisztikai programbizottság véleményével,
ELFOGADTA EZT A RENDELETET:
1. cikk
A jövedelmekre és életkörülményekre vonatkozó közösségi statisztika (EU-SILC) fő adatfelvétele érdekében az elsődleges célváltozók listáját, a változók kódjait, az adattovábbítás technikai formátumát e rendelet melléklete tartalmazza.
2. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. november 7-én.